ÚRAD VLÁDY SLOVENSKEJ REPUBLIKY
                  sekcia vládnej legislatívy

                                                                                              Na rokovanie vlády SR
                                                                                Dňa 21. júna 2005
                                                                                K materiálu č. 11114/2005
                                                                                K bodu č. 2

S T A N O V I S K O
k návrhu zákona o chove rýb a iných vodných živočíchov a o zmene a doplnení zákona č. 139/2002 Z. z. o rybárstve v znení neskorších predpisov (zákon o akvakultúre)

I.

     Návrh zákona o chove rýb a iných vodných živočíchov a o zmene a doplnení zákona č. 139/2002 Z. z. o rybárstve v znení neskorších predpisov (zákon o akvakultúre) predkladá na rokovanie vlády Slovenskej republiky minister pôdohospodárstva Slovenskej republiky Zsolt Simon.

II.

     Cieľom predloženého návrhu zákona je určiť podmienky chovu rýb a iných vodných živočíchov, ochranu biodiverzity vôd Slovenskej republiky, pôsobnosť orgánov verejnej správy, práva a povinnosti fyzických osôb, práva a povinnosti fyzických osôb – podnikateľov a právnických osôb vykonávajúcich chov rýb a iných vodných živočíchov.

III.

     Legislatívna rada vlády Slovenskej republiky prerokovala predmetný návrh zákona  7. júna 2005 a odporučila predložiť návrh zákona o chove rýb a iných vodných živočíchov a o zmene a doplnení zákona č. 139/2002 Z. z. o rybárstve v znení neskorších predpisov (zákon o akvakultúre) na rokovanie vlády Slovenskej republiky.

IV.

          Sekcia vládnej legislatívy Úradu vlády Slovenskej republiky konštatuje, že v novom znení návrhu zákona o chove rýb a iných vodných živočíchov a o zmene a doplnení zákona č. 139/2002 Z. z. o rybárstve v znení neskorších predpisov (zákon o akvakultúre) sú pripomienky Legislatívnej rady vlády Slovenskej republiky (21 pripomienok) zapracované.
Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh zákona o chove rýb a iných vodných živočíchov a o zmene a doplnení zákona č. 139/2002 Z. z. o rybárstve v znení neskorších predpisov (zákon o akvakultúre) schváliť, avšak s týmito pripomienkami:

K § 4
V § 4 ods. 3 písm. d) je potrebné  slová „nájomnú zmluvu“ nahradiť slovami „osvedčenú kópiu nájomnej zmluvy“.

K § 10
V nadpise k § 10 je potrebné slová „životného prostredia“ nahradiť slovom „biotopov“.

K § 12
V § 12 ods. 3 písm. b) je potrebné upraviť text takto: „b) prejednáva priestupky podľa § 16 ods. 1.“

Vypracovala: A. Petruňáková
V Bratislave: 14. júna 2005
 
                                                                         Štefan G r m a n 
                                                                         generálny riaditeľ
                                                                    sekcie vládnej legislatívy